IOS

„iOS“ (iki 2010 m. – „iPhone OS“) – kompanijos „Apple“ sukurta operacinė sistema, iš esmės projektuota „iPhone“ išmaniajam telefonui, o vėliau pritaikyta ir kitiems „Apple“ įrenginiams, įskaitant „iPad“. Sudaro „iPadOS“, „tvOS“, „watchOS“ operacinių sistemų pagrindą.

2018 m. duomenimis, „Apple“ „App Store“ internetinėje parduotuvėje galima rasti daugiau nei 2 mln. iOS programėlių. 2012 m. iOS buvo antra populiariausia operacinė sistema išmaniesiems telefonams, turėjusi 19,4 % rinkos dalį (po „Google“ Android). 

 Istorija 
Pirmoji operacinės sistemos versija iPhone OS 1 pasirodė kartu su iPhone (1-os kartos) išmaniuoju telefonu 2007 m. birželio 29 d. ir tuo metu neturėjo oficialaus pavadinimo. Išleidimo metu operacinė sistema savo savybėmis buvo ribota, trūko daug funkcijų, kurias jau turėjo alternatyvios sistemos. Operacinėje sistemoje buvo tokios funkcijos kaip balso paštas, HTML el. paštas, interneto naršyklė Safari, SMS ir YouTube. Ji nepalaikė MMS, taip pat neturėjo kopijavimo ir įklijavimo funkcijų. Be to, operacinėje sistemoje dar nebuvo App Store ar programinės įrangos kūrimo rinkinio (SDK) trečiųjų šalių programėlėms kurti. Vietoje to „Apple“ nurodė kūrėjams kurti žiniatinklio programas, kurias buvo galima pasiekti iš Safari naršyklės.

 Savybės 
Įprastinės funkcijos:
 Adresų knyga;
 Žinutės (trumposios žinutės, MMS, Interneto pokalbių programa, horizontalusis vaizdo režimas);
 El. pašto klientas;
 Kalendorius (sinchronizavimas su iCal, Microsoft Outlook ar Microsoft Exchange);
 Fotoaparatas/vaizdo kamera;
 Laikrodis (pasaulio laikrodis, žadintuvas, laikmatis, chronometras);
 Skambinimo funkcija su garsiakalbiu ir galimybe skambučio metu atidarinėti programėles;
 FaceTime (skambinimas su vaizdu);
 Valdymas balsu (Siri);
 Diktofonas;
 Užrašai;
 Priminiklis;
 Skaičiuotuvas (su algebrinėmis funkcijomis); Žemėlapiai (Apple Maps);
 Kompasas;
 Nuostatos;
 Susietų įrenginių paieška (Find my)
 Internetinė „Apple“ parduotuvė (App Store);
 Orų prognozė (Weather Channel);
 Birža (Yahoo! Finance);
 Žaidimai (Game Center);
 iBooks (programėlė knygų skaitymui);
 Files (Failų valdymo programėlė);
 Pay (atsiskaitymo programa suderinta su Wallet skaitmenine pinigine)
 Music (muzikos internetu transliavimo programėlė)
 Podcasts (tinklalaidžių programėlė)
 Apple TV (televizijos internetu transliavimo programėlė)
 iCloud (debesijos paslauga)
 Safari (interneto naršyklė su WebKit (Google, Yahoo! ir Bing paieškomis)

Programėles iOS bei macOS operacinėms sistemoms galima sukurti naudojantis „Apple“ sukurtu Xcode programų rinkiniu, o vėliau jas patalpinti „Apple“ internetinėje svetainėje (App Store).

 Šaltiniai 

 Nuorodos 
 Oficiali svetainė 
 iOS Dev Center – kūrėjų puslapis 

Kategorija:Apple
Kategorija:Operacinės sistemos